Diari Oficial de la Generalitat Valenciana


Sumari del DOGV 3304, del 10-08-1998 (1998/6011)

ORDRE de 4 de juny de 1998, de la Conselleria de Cultura, Educació i Ciència, per la qual es concedix l'autorització provissional per a impartir el segon cicle de l'Educació Secundària Obligatòria, durant els cursos 98/99 i 99/2000 al centre docent privat Aula 3, de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3304

Data del DOGV
:   10-08-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6011


Data del document
:   04-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 de juny de 1998, de la Conselleria de Cultura, Educació i Ciència, per la qual es concedix l'autorització provissional per a impartir el segon cicle de l'Educació Secundària Obligatòria, durant els cursos 98/99 i 99/2000 al centre docent privat Aula 3, de València. [1998/6011]
  
L'expedient l'ha iniciat el centre Aula 3, de València, en sol·licitud d'autorització provisional per a impartir el segon cicle d'Educació Secundària Obligatòria que té efectes des del curs 1998-99.
  
El centre va ser classificat com a homologat de Batxillerat Unificat Polivalent per a 14 unitats i 480 llocs escolars mitjançant l'Ordre de la Conselleria de Cultura, Educació i Ciència de 8 de maig de 1985 (DOGV de 15 de juliol).
  
La Direcció Territorial de València, vist l'informe favorable de la Inspecció Educativa ha estimat procedent accedir al que es sol·licita, ja que el centre reuneix les condicions establertes a la Disposició Transitoria 7ª del Reial Decret 1004/1991.
  
Vists la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Autoritzar provissionalment fins a la finalització del curs escolar 99/2000, la implantació dels ensenyaments del segon cicle d'Educació Secundària Obligatòria, en el centre docent privat que mès avall s'especifica i en les condicions que s'indiquen:
  
Centre: AULA 3.
  
Titular: Maria Quintana, SL.
  
Codi: 73819935.
  
Domicili: c/ Arts Gràfiques, 24-26.
  
Localitat: València.
  
Privincia: València.
  
Ensenyaments que s'autoritzen provissionalment: Segon cicle d'Educació Secundària Obligatòria durant els cursos 1998/99 i 1999/2000, i un màxim de 7 unitats i 210 llocs escolars.
  
Segon
  
La present ordre afecta exclusivament als cursos acadèmics esmentats, sense perjudici de la possibilitat de pròrroga en cursos successius, sempre que continuen donant-se les necessitats d'escolarització que la justifiquen i el límit temproal que establix la normativa vigent.
  
Tercer
  
El funcionament de les unitats de segon cicle d'Educació Secundària Obligatòria es farà als espais que el centre te autoritzats com de Batxillerat Unificat Polivalent, i en conseqüència, la suma total d'unitats d'Educació Secundària Obligatòria i Batxillerat Unificat Polivalent no podrà excedir del nombre autoritzat per a l'últim de dits nivells.
  
Disposició addicional
  
La citada autorització donarà lloc a les corresponents inscripcions en el Registre de Centres Docents de la Comunitat Valenciana.
  
Disposició final
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la notificació de dita ordre a la persona interessada. La interposició del recurs, procedirà després de la comunicació prèvia al conseller d'Educació i Ciència, tal com exigix l'article 110.3 de la Llei 30/1992.
  
València, 4 de Juny de 1998.- El conseller de Cultura, Educació i Ciència: Francisco E. Camps Ortiz.